‏עכשיו רואים?
‏לא.
‏ועכשיו?
‏לא.
‏ועכשיו?
‏לא.
‏ועכשיו?
‏תסובב את הדבר הזה כמו שצריך!
‏ברוכים הבאים לאולם ההיאבקות ‏באולימפיאדת סיאול.
‏מצפה לנו קרב מלהיב היום.
‏עכשיו רואים.
‏לרדת?
‏לא.
‏תישאר שם ותחזיק.
‏הקרב האחרון באולימפיאדה הזו ‏הוא בקטגוריית 72 הק"ג
‏ויתחרו בו מתאבקים מרוסיה ומאמריקה.
‏עצוב מאוד לחשוב על כך
‏שלמרות היות ההיאבקות ‏ספורט נפוץ בהודו
‏המתאבקים ההודים ‏נחלו אכזבה באולימפיאדה.
‏אפילו הבחורים שלנו ‏יכולים להביא כמה מדליות.
‏אבל איפה התמיכה?
‏אין כסף, אין מתקנים.
‏איך הבחורים שלנו יזכו במדליות?
‏אם היה אפשר לזכות במדליה על דיבורים
‏היית זוכה כבר מזמן.
‏אתה חדש כאן?
‏בדיוק כמו שחשבתי.
‏נסה להיכנס מתי שהוא לזירת היאבקות.
‏אתה תנוס על חייך עוד לפני תחילת הקרב.
‏נשמע שעשית זאת פעמים רבות.
‏נסת על חייך.
‏אם היינו בזירה כרגע, היינו רואים מי ינוס.
‏למה צריך זירה?
‏והנה הרגע שכולנו חיכינו לו.
‏הזירה מוכנה לקרב הגדול.
‏אפשר לחוש את ההתרגשות באוויר.
‏שני המתאבקים צועדים לזירה
‏לקראת תחילת הקרב.
‏אתה צודק בהחלט, טום.
‏נראה שמצפה לנו קרב מרתק.
‏הקהל נראה נרגש.
‏המתאבקים עומדים פנים אל פנים.
‏בוא נראה מה יקרה.
‏לחיצת היד הנהוגה,
‏שריקת השופט, והקרב מתחיל!
‏הוא על הרצפה!
‏תבוסה מוקדמת של המתאבק הרוסי.
‏עודף ביטחון עלול להיות קטלני לפעמים.
‏אחי, רוצה לנסות שוב?
‏המתאבקים מתכוננים לקראת הסיבוב השני.
‏כן, טום, ‏נראה שהקרב הזה לא פשוט כפי שהוא נראה.
‏בוא נראה מה יקרה עכשיו.
‏שני המתאבקים בוחנים זה את זה.
‏תקיפה נהדרת והגנה מעולה כתגובה.
‏איזה מהלך נהדר!
‏מהלך מדהים!
‏הוא לא ציפה לזה.
‏תקיפה נוספת.
‏תקיפה נגדית!
‏וזה נגמר!
‏זה נגמר.
‏דוד נעשה גוליית
‏וגוליית נעשה דוד כאן.
‏מילים כדורבנות, טום.
‏אף אחד לא ציפה לתבוסה מהירה ‏כל כך של המתאבק הרוסי.
‏איזה קרב!
‏זו היאבקות איכותית.
‏אתה טוב.
‏הבסת עכשיו אלוף מדינה.
‏אל תתייאש, חבר.
‏הובסת עכשיו ע"י אלוף מדינה.
‏הכירו את דודי.
‏מהביר סינג פוגאט.
‏הוא עזב את תחום ההיאבקות ‏לפני שנים רבות,
‏אבל ההיאבקות לא עזבה אותו.
‏הילד הקטן יותר ינצח.
‏אמרתי לכם!
‏גוף מפותח ‏לא מספיק כדי להיות מתאבק טוב.
‏בוא הנה, ילד.
‏היאבקות זורמת בדם, צריך להיוולד איתה.
‏קח. קנה לך חלב.
‏תבורך.
‏מה תאכל כשאין לך אוכל על הצלחת? מדליות?
‏לאף אחד לא אכפת מהיאבקות.
‏פשוט קבל את העבודה שמציעים לך.
‏למה פרשת מהיאבקות?
‏לא הייתה לי בררה.
‏ההיאבקות העניקה לי כבוד ותהילה,
‏אבל היא לא הייתה יכולה להעניק לי כסף.
‏לכן קיבלתי את העבודה הזאת.
‏כל מתאבק חולם
‏להביא כבוד ותהילה למדינה.
‏אבל אם המדינה לא מציעה תמיכה,
‏עד כמה רחוק מתאבק יכול להגיע?
‏לא אשמתך שלא הצלחת ‏לזכות במדליה בעבור המדינה שלך.
‏כמה זמן עוד תניח לזיכרונות האלה לדכא אותך?
‏את מה שלא יכולתי לעשות, בננו יעשה.
‏הוא יזכה במדליית זהב למדינה.
‏הדגל שלנו יונף גבוה.
‏זכרי את שאמרתי.
‏דודי היה חרד באותו היום כמו תלמיד
‏שעמד לקבל את הציונים שלו בתיכון.
‏אל תדאג, אחי.
‏הכול יהיה בסדר.
‏זו בת.
‏דודי קיווה שזה יהיה בן,
‏אבל נולדה בת.
‏זה בסדר.
‏יש לך אחות, אומקר.
‏שמחתי בכל לבי,
‏אבל שמחתו של דודי הייתה מזויפת.
‏ואז הכול החל.
‏פתאום כל תושבי הכפר נעשו מומחים
‏וידעו כיצד מביאים לעולם בן.
‏תאכילי פרה שחורה ‏ממתקים עשויים שומשום לבן
‏עטופים לחם תירס בידך השמאלית, לפני הזריחה.
‏בן בוודאות!
‏מהביר, הנה תפילה מיוחדת לבן.
‏דקלם אותה בכל יום.
‏הנה, תאכלי.
‏תאכלי!
‏עצרי!
‏מהביר,
‏אתם צריכים לנסות רק בימי ראשון.
‏בכל שאר הימים שלטו בדחפים שלכם.
‏ברור?
‏לא רק שאנשים לא הפסיקו להשיא להם עצות...
‏בבקשה, בן.
‏אלא שגם דודי ודודתי ‏לא הפסיקו ליישם אותן.
‏יום הלידה הגיע ואיתו חצי מתושבי הכפר
‏שהשתוקקו לזקוף לזכותם את הולדת הבן.
‏גיטה, עומד להיות לך אח.
‏תוכלי לשחק איתו.
‏זו בת.
‏אבל כפי שדודי לא קיבל בן,
‏גם תושבי הכפר לא קיבלו הכרה.
‏אבל בכל השיטות ה"מהימנות" האלה,
‏מה הייתה האשמה?
‏היא כנראה האכילה תאו ולא פרה שחורה.
‏קחי כדוגמה את בת דודתי מרוטאק.
‏היא ילדה שלושה בנים בריאים בתוך שלוש שנים.
‏אם מדקלמים את התפילה במהופך
‏גם התוצאות יהיו הפוכות.
‏שליטה עצמית היא מידה טובה.
‏אמרתי לו לנסות רק בימי ראשון.
‏הוא כנראה לא שלט בעצמו בכל יום.
‏לא יכולתי להעניק לך בן.
‏זו לא אשמתך.
‏אל תביני אותי לא נכון.
‏גיטה ובביטה יקרות לי מאוד.
‏אבל רק בן יוכל להגשים את חלומי.
‏שנים חלפו.
‏דודי נותר נחוש בדעתו,
‏הוא רצה בן.
‏אבל אולי גם אלוהים היה נחוש בדעתו.
‏בלידה השלישית נולדה בת,
‏וכך גם ברביעית.
‏בשלב הזה נעשיתי מיואש גם כן.
‏ארוחת הערב מוכנה, אבא.
‏ארוחת הערב.
‏תהפכי, שלא יישרף.
‏אתה רוצה תוספת, אבא?
‏לאחר מכן דודי ויתר על רצונו בבן ‏וגם על חלומו.
‏היי, מהביר סינג!
‏מה קרה לו?
‏אתה בא לצפות בקרב ההיאבקות הערב?
‏לא, תיהנה.
‏היי, מהביר.
‏בורכתי בבן.
‏בבקשה, ממתקים.
‏מה קרה?
‏תראה איך הכו אותם.
‏תגיד משהו!
‏כן, תראה איך הכו אותם.
‏הם נפוחים וחבולים.
‏כן, הם נפוחים וחבולים.
‏למה הכית אותם?
‏לא הכיתי אותם, דוד.
‏גיטה ובביטה הכו אותם.
‏הם התחילו.
‏הוא קרא לי עלובה ולבביטה מכשפה.
‏לכן הכינו אותם.
‏הן הכו אותם כך סתם, בשל זוטות?
‏כן, לא הייתן צריכות להכות אותם כך.
‏סלחו לי, הן רק ילדות.
‏נניח לך רק כיוון שאלה הבנות שלך.
‏זוזו!
‏חוטפים מכות מבנות...
‏בואו הנה.
‏בואו הנה!
‏לא נרביץ שוב, אבא.
‏קודם ספרו לי כיצד עשיתן זאת.
‏בהתחלה הוא קרא לי עלובה ‏ולא אמרתי כלום.
‏אבל אז הוא קרא לבביטה מכשפה ונמאס לי.
‏תפסתי אותו וחבטתי בו ככה.
‏ואז הבחור השני תקף.
‏תפסתי בשיער שלו, הפלתי אותו לרצפה
‏ותקעתי את המרפק בגב שלו.
‏אומרים שענף מספיק ‏כדי להעניק תקווה לאדם טובע.
‏במקרה הזה דודי לא מצא רק מציל אחד, ‏אלא שתי מצילות.
‏כל הזמן השתוקקתי לבן
‏כדי שיוכל לזכות במדליית זהב בעבור המדינה.
‏אבל לא עלה בדעתי שמדליה זו מדליה,
‏לא משנה אם זוכה בה בן או בת.
‏מעתה ואלך גיטה ובביטה ‏לא יבצעו יותר את מטלות הבית.
‏ההיאבקות זורמת בדמן.
‏מעתה ואילך הן רק ייאבקו.
‏היאבקות נועדה לבנים.
‏את חושבת שהבנות שלנו לא שוות כמו בנים?
‏מעולם לא ראיתי בנות מתאבקות.
‏מה יגידו כל תושבי הכפר?
‏כמה זמן הם כבר ידברו?
‏מה אם הבנות ישברו את הידיים ואת הרגליים?
‏נרפא אותן.
‏איך נשיג כסף?
‏אני לא יודע.
‏אל תהרוס את חייהן של הבנות ‏רק בגלל התשוקה שלך.
‏הניחי לי לנסות במשך שנה.
‏במשך השנה הזאת תקברי את רגשותייך.
‏אם ניווכח שטעיתי,
‏אקבור את חלומי לנצח.
‏תהיו מוכנות מחר בחמש בבוקר.
‏למה, אבא?
‏אני רוצה לתת לכן ‏את החטיף האהוב עליכם, גול פאפה.
‏חמש בבוקר, בסדר?
‏מה עשית עכשיו?
‏חשבתי שאת עשית משהו.
‏תאכלו.
‏איך זה?
‏קצת חריף, אבא.
‏טוב, שיהיה חריף יותר.
‏תאכלו עכשיו כמה שאתן רוצות.
‏משום שמהיום ‏שתיכן תחיו חיי מתאבקות.
‏ולמתאבקים אסור לאכול
‏אוכל כבוש, שמנוני וחריף.
‏למעשה, המאכלים שאתן הכי אוהבות.
‏זה החטיף האחרון שלכן.
‏קדימה, מהר יותר, בביטה!
‏אבא, קשה לרוץ בבגדים האלה.
‏אל תעזו לעצור!
‏אף אחד לא היה מקבל עונש חמור
‏על שהרביץ לכמה ילדים.
‏הוא הציק לי. למה היית צריכה להכות אותו?
‏תגידי לי את.
‏נציית לכל פקודה שלך, אימא.
‏רק תצילי אותנו מההיאבקות הזאת.
‏למשך שנה תשכחו שיש לכן אימא.
‏היי! כבר שכחתן?
‏זה פשוט מגוחך, מהביר.
‏בנות בזירת ההיאבקות?
‏אתה רוצה שאחטא בגיל כזה?
‏בביטה.
‏את יכולה לעסות לי את הרגליים?
‏התכוונתי לבקש ממך אותו הדבר.
‏כבדו תמיד את אימא אדמה.
‏ככל שתכבדו אותה יותר,
‏תקבלו כבוד רב יותר חזרה.
‏דודי הצליח להביא ‏את גיטה ואת בביטה לזירת ההיאבקות,
‏אבל משהו היה חסר.
‏כדי שגיטה ובביטה ‏יוכלו להתאמן כמו שצריך,
‏הן היו צריכות לעשות זאת ‏עם מתאבקים טובים.
‏אומקר?
‏הוא?
‏כן.
‏זה לא קצת מוגזם, אחי?
‏עצם העובדה שאתה מכריח ‏את הבנות להתאבק נוראה מספיק,
‏ועכשיו אתה רוצה שהן ייאבקו בבנים?
‏כן או לא?
‏אין לי הלב להסכים
‏או האומץ לסרב.
‏אם כך שלח אותו.
‏בגלל שתיכן נקלעתי לאש הצולבת.
‏מספיק להתלונן!
‏אתה סתם תקוע באש הצולבת,
‏אותנו שלחו למלחמה.
‏תמשיך לרוץ!
‏למה אבא רוצה שהוא יתאמן איתנו?
‏השחיף הזה הוא סתם שטויות.
‏לי הוא נראה כמו פגכ"ק.
‏מה זה בדיוק?
‏פה גדול, כוח קטן.
‏פגכ"ק, מה?
‏תירגע, אני אחותך הקטנה.
‏כן...
‏אל תיעלב,
‏אבל הבנות שלך קצת חלשות.
‏אתה רוצה להילחם בי?
‏אני כבר חוזר.
‏אני לא מבינה את מעשיך.
‏בכל רגע נתון,
‏אני יכול להיות המאמן שלהן או אביהן.
‏כאשר המאמן עובד,
‏האב מוכרח לשבת בצד.
‏סליחה על שקראתי לך פגכ"ק.
‏אני לא שם על הסליחה שלך.
‏נראה לך שזה בצחוק?
‏הוא מפיל אותך ואת מניחה לו?
‏כאשר הוא תוקף אותך משמאל,
‏למה את לא מתייצבת משמאל ומגנה על עצמך?
‏סליחה, אבא.
‏ילדה, זו היאבקות.
‏שלוש סליחות והמשחק נגמר.
‏קדימה.
‏נסי שוב.
‏איפה הכוח שלך?
‏רצית ללמד את הבנות להיאבק
‏ולא אמרתי מילה,
‏אבל אני לא מוכנה ‏שתבשל עוף במטבח שלי.
‏נסי להבין.
‏היאבקות דורשת אכילת חלבונים.
‏לא אכפת לי!
‏אם תבשל בשר במטבח שלי
‏אני אפסיק לאכול.
‏את רוצה שהבנות שלך ‏יהיו מתאבקות חלשות?
‏אני לא יודעת דבר.
‏אין סיכוי שעוף יבושל במטבח שלי!
‏אומקר. ‏-כן.
‏אתה יודע לבשל? ‏-לא, דוד.
‏אז תלמד.
‏אין לנו מספיק כסף לתזונה שלהן.
‏איך נוכל לשלם על עוף?
‏שאמכור לך עוף ‏בשווי 100 רומי תמורת 20?
‏איך ארוויח מהעסקה הזאת?
‏אולי תסביר לי את החישוב?
‏תקשיב, גיטה ובביטה ‏יהיו בסוף מתאבקות מפורסמות.
‏כשאנשים יגלו ‏שהן אוכלות עוף מהחנות שלך,
‏איפה נראה לך שהם יקנו עוף?
‏זה הגיוני.
‏אבל רק עשרים רופיות?
‏יש גם חנויות אחרות.
‏רגע, חכה.
‏בוא נסגור על 40.
‏לא יותר מ-25.
‏השחמתי את הבצלים.
‏המחבת הזאת לא חוזרת למטבח שלי.
‏"הכניסו את העוף למחבת.
‏בשלו על אש נמוכה."
‏צריכים לאכול אותו באורז.
‏אי אפשר לאכול אותו לצד לחם.
‏דודי מילא את תפקידו
‏ותושבי הכפר את תפקידיהם.
‏נשים צריכות לבשל,
‏לא להיאבק.
‏מהביר סינג השתגע לגמרי.
‏הוא לא השתגע,
‏הוא נעשה חסר בושה.
‏הוא מלביש את הבנות במכנסיים קצרים ‏ונותן להן להילחם בבנים.
‏מאז התחלתן להיאבק ‏אתן הולכות כמו גברים.
‏מעניין מה עוד יקרה.
‏אני אגיד לך מה יקרה, ‏אני אדפוק לך אגרוף.
‏סך הכול היית צריכה ללדת בן.
‏גם אמן לא מביעה התנגדות.
‏כל תושבי הכפר צוחקים עלינו.
‏מי יינשא לבנות שלנו?
‏אוודא שהבנות יהיו מוכשרות כל כך
‏עד שבנים לא יבחרו בהן,
‏אלא הן יבחרו בבנים.
‏אני אגיד היום לאבא ‏שכל עניין ההיאבקות לא מסתדר.
‏גם אני.
‏י-ל-ד, ילד.
‏ח-ת-ו-ל, חתול.
‏אבא, כל עניין ההיאבקות לא מסתדר.
‏לבביטה.
‏כן, אבא ו...
‏גיטה מתעייפת מאוד ונרדמת בכיתה.
‏היא לא מצליחה להתרכז בלימודים כלל.
‏כל הגוף של בביטה כואב.
‏היא לא מצליחה להירדם.
‏ילדות מציקות לגיטה בבית הספר ‏ואומרות שהיא גבר.
‏עצוב, נכון?
‏שום דבר לא נשמע לי כמו בעיה.
‏אם יהיו בעיות אמתיות, ספרו לי. המשיכי.
‏פ-י-ל.
‏אבא, השיער שלנו נהרס בגלל ההיאבקות בבוץ.
‏יש לה כינים אפילו.
‏הרגתי שמונה הערב.
‏זו בעיה אמתית.
‏טוב, תהיו מוכנות מחר בחמש בבוקר.
‏המשיכי.
‏אבא, בבקשה.
‏אין לנו שום בעיות.
‏האמת היא שאנחנו נהנות.
‏בבקשה אל תקצוץ לנו את השיער.
‏נעשה מה שתגיד.
‏אימא, תגידי משהו.
‏תראי מה אבא עושה.
‏בבקשה אל תקצוץ לנו את השיער, אבא.
‏נעשה מה שתגיד.
‏נקום מוקדם בבוקר,
‏נעשה כל דבר, לא נתלונן כלל,
‏רק אל תקצוץ לנו את השיער, בבקשה.
‏בבקשה, אבא.
‏תגזור.
‏לגזור?
‏אתה יכול לגרום לו לצמוח?
‏אז תגזור.
‏היה בסדר כשהכרחת אותן להיאבק,
‏אבל אכזרי מצדך לקצוץ להן את השיער.
‏הן בכל זאת בנות.
‏אני עושה הכול לטובתן.
‏כל דבר שיסיח את דעתן מההיאבקות,
‏אני איפטר ממנו.
‏זה ירח מלא השמש?
‏התבלבלתי, נראה שהיום שניהם זרחו יחדיו.
‏עזבי, בביטה.
‏זו אשמת הכוכבים שלנו.
‏מספיק עם ההיאבקות,
‏הגיע הזמן לקרב רחוב.
‏ואז בכפר הקטן בללי שבהריאנה
‏מרד גדול החל.
‏המהפכניות גיטה ובביטה ‏נגד הרודן מהביר סינג.
‏כוחותיו של דודי נוטרלו בזה אחר זה.
‏השעון המעורר כוון מחדש בעורמה.
‏מה קרה, אבא?
‏איחרת היום.
‏הגיל עושה את שלו.
‏אין בעיה.
‏סיימנו את האימונים להיום.
‏בואי, בביטה.
‏אין ספור נורות הוצאו להורג.
‏איך הנורה נשרפת בכל יום?
‏זו האיכות, אבא.
‏האיכות.
‏פציעות נעשו בעלות ברית.
‏בשדה הקרב בוצעה כניעה בלא קרב.
‏את רוצה לחטוף ממני?
‏ואף שלדודי היו שתי ידיים
‏הוא הרגיש חסר אונים כאילו שתיהן נקטעו.
‏לכי מכאן!
‏לא יכולתי להבין ‏כיצד נעשיתי חזק כל כך פתאום,
‏אבל דודי הבין היטב למה גיטה ובביטה
‏נעשה חלשות כל כך פתאום.
‏גיטה ובביטה היו משוכנעות ‏שהן ניצחו במלחמה.
‏היי!
‏אתן הולכות לחתונה של סוניטה?
‏אימא...
‏אתן מנסות לבייש אותי?
‏בחרי אחת.
‏זאת.
‏בואו נראה.
‏סוף סוף הבנות שלי נראות כמו בנות.
‏אל תספרי לאבא.
‏חזרו הביתה לפני שמונה.
‏רד מזה, אחי.
‏הוא השתגע לגמרי.
‏פספסנו רק יום אחד של אימונים.
‏למה הוא היה צריך לעורר מהומה כזאת?
‏איזה מין אב מכריח ‏את הבנות שלו להיות מתאבקות?
‏מכריח אותן לקום בכל יום בחמש ולרוץ,
‏מעביד אותן כאילו היו שפחות,
‏מכריח אותן להילחם בבנים
‏ואם הן מביעות התנגדות ‏הוא קוצץ להן את השיער.
‏אני לא מאחלת לאף אחת אב כזה.
‏הלוואי שהיה לי אב כזה.
‏לפחות הוא חושב עליכן.
‏בכל מצב אחר המציאות היא
‏שברגע שנולדת בת
‏מלמדים אותה לבשל ולנקות
‏ומכריחים אותה לבצע את כל מטלות הבית.
‏וכאשר היא מגיעה לגיל 14
‏מחתנים אותה ונפטרים ממנה.
‏נפטרים מהנטל.
‏מוסרים אותה לגבר
‏שהיא לא ראתה מעולם.
‏מכריחים אותה ללדת ילדים ולגדל אותם.
‏זו כל התועלת שבה.
‏לפחות אביכן רואה בכן הילדות שלו.
‏הוא נלחם בעולם כולו.
‏הוא סובל בשקט את כל הלעג.
‏ולמה?
‏כדי שלשתיכן יוכל להיות עתיד, חיים שלמים.
‏מה לא בסדר במעשיו?
‏באותו יום התבררה לי עובדה אחת.
‏אני לא יודע בנוגע לגיטה ובביטה,
‏אבל ההיאבקות בהחלט לא זרמה בדמי.
‏תראי איך הוא זועף.
‏תני לו קצת חמאה, אימא.
‏הוא נעשה חלש.
‏הפסדתי בכוונה כדי שתהיי מרוצה.
‏שב בשקט, פגכ"ק!
‏הפסדת בכוונה?
‏אל תדאג.
‏זה יהיה הסוד שלנו.
‏בכל זאת, אתה קרוב משפחה.
‏המוניטין שלך הם גם שלנו.
‏אל תהיי שחצנית כזו.
‏חכי למחר.
‏לא תוכלו להתחרות מחר.
‏לא, דוד. מחר בהחלט אשיב מלחמה.
‏אנחנו נוסעים לרוחטק מחר.
‏לתחרות היאבקות.
‏אבל אני עדיין לא מוכן לתחרות.
‏מי דיבר עליך?
‏היא תילחם בבנים?
‏היא לא תחזיק מעמד שתי דקות, דוד.
‏למה?
‏אתה בן, לא?
‏היא קרעה אותך.
‏צפיתי בתחרויות היאבקות רבות בחיי,
‏אבל באותו היום עמדתי לצפות בתחרות
‏שכמותה לא נראתה בהריאנה.
‏מהומה הייתה מתבקשת.
‏מר מהביר סינג פוגאט! ברוך הבא.
‏לכבוד לנו שבאת לצפות בתחרות.
‏יש איתי מתחרה.
‏שם בבקשה.
‏גיטה קומארי פוגאט.
‏מה?
‏גיטה קומארי פוגאט.
‏אתה רוצה שבת תתאבק?
‏כן. למה?
‏תכתוב.
‏אדוני, ביום שבו אערוך תחרות בישול
‏תוכל להביא את העלמה גיטה.
‏זו תחרות היאבקות.
‏הדרך לכאן הייתה ארוכה.
‏לא נחזור בלא קרב.
‏גיטה יכולה להילחם,
‏או שאתה ואני נילחם.
‏גם מדבר שטויות וגם מתנהג בעקשנות.
‏מה זאת אומרת?
‏אתה רוצה שבת תילחם בבנים?
‏אולי לא אכפת לך מכבודך, אבל לנו אכפת!
‏אני אראה לך מה זה כבוד!
‏בבקשה, אדוני.
‏בבקשה. אנו מכבדים אותך מאוד, אדוני.
‏אבל אין אפשרות למלא את רצונך.
‏אנחנו לא יכולים, אחי.
‏בואו.
‏איך הוא מעז?
‏קיבלת הזדמנות לשחק במשחק
‏ואת נכנעת בקלות שכזו?
‏מה זאת אומרת?
‏כמה שנים אנחנו כבר עורכים תחרויות היאבקות?
‏חמש. ‏-וכמה אנשים באו לצפות?
‏מעטים.
‏אז מה? ‏-טמבל, תחשוב על זה.
‏בעיירה שבה מעולם לא ראו בת נאבקת,
‏כאשר בת תתחרה בבן,
‏כמה אנשים יבואו לצפות?
‏התחרות שלנו תהיה הצלחה גדולה!
‏אבל אם יישברו לבת הידיים או הרגליים?
‏שיישברו.
‏אתה תציל את התחרות הפצועה שלך.
‏גם אם תגבה שתי רופיות לכרטיס
‏המתאבקים שלך יוכלו לאכול במשך חודשים.
‏מהביר!
‏גבירותיי ורבותיי, ילדים וילדות!
‏ודאי ראיתם כבר בנות ‏הולכות על אש או אוכלות נחשים,
‏אבל היום, בראשונה בהיסטוריית רוחטק,
‏אתם מוזמנים לצפות בבת נלחמת בבן בתחרות
‏שתיערך בעוד חצי שעה בלאל צ'וק.
‏כל כרטיס שתי רופיות.
‏מתאבקת בעבור שתי רופיות!
‏את מוכרחה לנצח.
‏גם אם היית מציב ‏את המתאבקים שלך מול אריה
‏לא היו באים אנשים רבים כל כך.
‏מה דעתך?
‏כמה שניות היא תחזיק מעמד?
‏ש... ש...
‏אחי, עד שתסיים את המשפט ‏היא כבר תהיה גמורה.
‏היא נלחמת במכנסיים קצרים?
‏שתוק. ‏-סתם קיוויתי!
‏איפה היא?
‏היא נראית שווה.
‏אני מקווה שהחולצה שלה לא תיקרע.
‏אני מקווה שהיא תיקרע!
‏קדימה, גיטה!
‏אבא שלך יצא מדעתו.
‏את מכירה את הכללים בהיאבקות בוץ?
‏אם כך, בחרי מול מי את רוצה להפסיד.
‏במי היא תבחר לדעתך?
‏בעכביש הצנום שלנו.
‏הוא ינצח בפעם הראשונה.
‏אלוהים, ג'סי יקרע אותה לגזרים.
‏שלושתכם, החוצה.
‏הבת שלך יצאה מדעתה.
‏יש עוד זמן, אתה יכול לעצור בעדה.
‏אחרת היא תחזור הביתה על אלונקה.
‏לפני לחימה בקרב יש להילחם בפחד.
‏לפחות הבת שלי הביסה את הפחד.
‏בעדינות, היא בת.
‏לא כדאי לך לטעות כך.
‏אתה מתכוון להשפיל אותנו?
‏גיטה, כל הכבוד!
‏וואו!
‏היא גמורה.
‏איזו הצלה!
‏נלחמת היטב.
‏מצוין.
‏הוועדה מעניקה למתאבק המנצח ג'סי
‏פרס של עשרים רופיות.
‏ומהלקוח שלנו קרטר סינג
‏פרס מיוחד לגיטה קומארי, 50 רופיות!
‏אני מצטערת, אבא.
‏זה בסדר.
‏בואי.
‏היה לך מזל. ‏היית יכול לחזור הביתה על אלונקה.
‏אבא.
‏מתי התחרות הבאה?
‏ממחר תצטרכי לברך גם אותה.
‏שוב התחילו לדבר על גיטה ועל בביטה.
‏שתי הבנות האלה ‏מגיעות מבללי ומכסחות בנים.
‏הבחור הזה הובס ע"י בת.
‏אולי תילחם בה אתה?
‏אבל הגידופים הפכו כעת לשבחים.
‏חלק לא רצו להיאבק בהן,
‏והיו כאלה שלא אפשרו להן להתחרות.
‏לכו!
‏גיטה ובביטה זכו לא רק בתחרויות,
‏אלא גם בלבבות של אנשים.
‏14,900, 15 אלף, 15,150.
‏את מתאבקת בכירה!
‏בכך שנבחרה לנבחרת הריאנה
‏גיטה קומארי הביאה תהילה ‏לא רק לבית ספרנו
‏אלא לכל מחוז ביוואני.
‏ואנחנו סמוכים ובטוחים
‏שהיא תסב לעיירה שלנו גאווה ‏גם באליפות הארצית לתת-צעירים.
‏לעזוב? לחודשיים?
‏הבת שלך מתחתנת?
‏אדוני, עליי לאמן את גיטה ‏לקראת האליפות הארצית.
‏שכח מזה.
‏אם היא הייתה מתחתנת ‏אולי הייתי שוקל זאת בדעתי.
‏אני לא מבינה את ההחלטות שלך.
‏לא הייתה לי בררה.
‏לא יכולתי לוותר על החלום שלי,
‏לכן ויתרתי על העבודה שלי.
‏מה תעשה עכשיו?
‏אתחיל לעבד את האדמה שלנו.
‏זו עבודה קשה,
‏אבל לפחות אוכל להשקיע זמן בבנות.
‏טיטו, שים את זה במכונית.
‏רגע. לך.
‏כן, מהביר סינג. מה אמרת?
‏יעזור לי מאוד לקבל קצת מימון.
‏הבת שלי הגיעה עכשיו לרמה הארצית ו...
‏מה הסיפור ברמה הארצית?
‏זו היאבקות נשים?
‏בתך התחרתה לבד וניצחה.
‏למה אתה צריך מימון?
‏אדוני, אני רוצה לקנות משטח אימונים בשבילה.
‏היא טובה מאוד.
‏אם תתמוך בה עכשיו,
‏יום יבוא והיא תסב גאווה לכל האומה.
‏תקשיב, מהביר סינג,
‏אין לנו הרבה מימון לענפי ספורט.
‏והיאבקות מקבלת נתח קטנטן.
‏שים בצד היאבקות גברים,
‏תפחית את עלות המאמנים, ‏התפריטים, הנסיעות, הציוד וכו'
‏ולהיאבקות נשים לא נשאר כמעט כלום.
‏ובמה שנשאר קנית לי קופסת ממתקים.
‏אבל יש לך תמיכתנו המלאה.
‏הודו לא מצליחה לזכות במדליות
‏מפני שבכירים כמוך סתם מחממים כיסאות.
‏בסדר, אני אקום.
‏טיטו, ארוחת צהריים!
‏מהביר סינג, רוצה לאכול איתי?
‏האיחוד שורץ טרמיטים כמוהו.
‏הם הרסו את כל הספורט.
‏אין כלל תמיכה לספורטאים,
‏רק עלבונות כאשר הם מפסידים.
‏זוכי מדליות לא גדלים על העצים.
‏צריך לטפח אותם.
‏באהבה, בעבודה קשה, בתשוקה.
‏וכאן הנוכלים האלה לא מוכנים ‏לשלם על משטח אימונים אפילו.
‏מה המשטח הזה, אחי?
‏מזרנים מלאכותיים ‏שעליהם המתאבקים יכולים להילחם.
‏מזרן זה מזרן!
‏לא?
‏אמרתי משהו לא בסדר?
‏דודי כבר הרס לנו את השינה בעקיפין,
‏ועכשיו הוא החליט להרוס לנו ישירות.
‏היאבקות על מזרן שונה מהיאבקות בבוץ.
‏עכשיו עלינו להיאבק על המזרן.
‏בהיאבקות מזרנים צריכים לקבל ניקוד.
‏אפשר לקבל נקודה אחת, ‏שתיים, שלוש או חמש.
‏אומקר.
‏אם אוחזים במתחרה במותניים
‏ומפילים אותו על ברכיו,
‏מקבלים נקודה אחת.
‏ואם מתנוחת הקרקע מגלגלים אותו על גבו
‏מקבלים שתי נקודות.
‏יש כמה דרכים לעשות זאת.
‏דוד!
‏ככה.
‏או מתנוחת הקרקע, כך.
‏אם הופכים את המתחרה על גבו ‏מעמדת ההתחלה
‏מקבלים שלוש נקודות.
‏בבקשה, דוד!
‏כך, שלוש נקודות.
‏כך, מעמדת ההתחלה על גבו.
‏קשה לקבל חמש נקודות, ‏אבל זה אפשרי.
‏אם הופכים את המתחרה מעמדת ההתחלה
‏מעל הראש בקשת, כמו בשמים,
‏ומפילים אותו על גבו,
‏מקבלים חמש נקודות.
‏שימו לב. ‏-לא. לא, דוד!
‏בוא הנה. ‏-לא, בבקשה.
‏מזרן היאבקות אמתי לא נראה כך.
‏הוא נראה כך.
‏מוכרחים להילחם באזור הצהוב.
‏האזור האדום מסוכן.
‏אם יוצאים ממנו מפסידים נקודה.
‏יש שלושה סיבובים של שתי דקות כל אחד.
‏שלושה סיבובים של שתי דקות כל אחד.
‏מי שמנצח בשניים ‏מתוך שלושת הסיבובים מנצח בקרב.
‏אדוני, משקלה של בתך לא מספיק.
‏אז מה?
‏שמע בעצתי, חזור הביתה,
‏תאכיל אותה קצת
‏עד שתשמין ותחזור בשנה הבאה.
‏אם היא תילחם ככה ‏היא תשבור את העצמות שלה.
‏פשוט תגיד לי אם מותר לה להילחם או לא.
‏כן, מותר לה.
‏הירשמי.
‏- אליפות ההיאבקות הארצית לתת-צעירים -
‏מהלך יפה!
‏גיטה הביסה בחורים חסונים.
‏כמה זמן יצליחו הבנות האלה לשרוד?
‏זו ילדה או סופה?
‏- האלופה הארצית בקטגוריית התת-צעירים -
‏- האליפות הארצית לצעירים -
‏היא מתחת למשקל הרצוי?
‏כן. אבל מה זה משנה?
‏- האלופה הארצית בקטגוריית הצעירים -
‏- הריאנה, גיטה -
‏הזמן טס.
‏גיטה נהייתה מצעירה לבוגרת.
‏ודודי?
‏הוא הפך לקצבאי.
‏קדימה, גיטה!
‏בביטה ואני עברנו ‏ממכנסיים קצרים לארוכים.
‏דחפי! דחפי אותה למטה!
‏זריקה לצד!
‏ניצחון להריאנה!
‏- אלופת הארץ -
‏דוד, חלומך סוף סוף התגשם.
‏עכשיו אפשר להירגע.
‏לא.
‏עדיין לא הגשמתי את חלומי.
‏בכל שנה יש אלופה חדשה.
‏החלום שלי יתגשם באמת
‏כאשר תזכי במדליית זהב לא בשבילך,
‏אלא בשביל המדינה שלך.
‏היום את יכולה לחגוג,
‏אבל מחר נמשיך באימונים.
‏אבא.
‏אני צריכה לדבר איתך.
‏דברי.
‏אבא,
‏כעת, כשאני אלופת הארץ...
‏מה?
‏לא, זאת אומרת,
‏כל אלופי הארץ אמורים לנסוע לפטיאלה
‏כדי להמשיך באימונים
‏לקראת אקדמיית הספורט הארצית.
‏לאן את חותרת?
‏גשי לעניין.
‏גם אני צריכה ללכת, אבא.
‏אצטרך להתאמן שם מעכשיו
‏כדי להיות מאמנת ארצית.
‏- אקדמיית הספורט הארצית, הודו -
‏גיטה קומארי פוגאט.
‏היאבקות.
‏- רק הטובים ביותר -
‏המקום הזה נראה טוב.
‏בואי נקווה שגם המאמן טוב.
‏- הודו -
‏בנות, קדימה.
‏כולכן ודאי נרגשות מאוד
‏לקראת האימונים המתקדמים.
‏שכחו מלמידה.
‏קודם עליכם ללמוד כיצד לשכוח.
‏שכחו מהאימונים הפגומים שלכן עד כה.
‏תזונה לא נכונה, אימונים לא נכונים, ‏טכניקות לא נכונות.
‏ואחרי שתשכחו מכל זה
‏האימונים האמתיים יתחילו
‏עם המאמן הארצי פרמוד קדם.
‏ואתן תלמדו רק את מה שאלמד אתכן.
‏ברור? ‏-כן, אדוני!
‏יופי.
‏להתחמם.
‏הביאו לי תה!
‏קדימה, בנות.
‏אנרגיה, יותר אנרגיה!
‏כן, בדיוק.
‏המשיכו כך.
‏יופי. ‏-נמסטה, אדוני.
‏אדוני, אני מהביר סינג פוגאט.
‏אביה של גיטה.
‏בסדר.
‏אני אימנתי אותה.
‏כן, יופי.
‏היא טובה.
‏יש לה המון כוח וסבולת.
‏איפה התה שלי?
‏קדימה, לזוז!
‏אדוני, רק בקשה אחת.
‏בעזרת האימונים הנכונים,
‏אין ספק שגיטה תצליח ‏לזכות במדליה בין לאומית.
‏גיטה!
‏זווית של 90 מעלות בין השוק לירך!
‏מי לימד אותך?
‏ככה את מתכוונת לזכות במדליה?
‏ליווית אותה לכאן?
‏יופי, עשית זאת.
‏אני אטפל בשאר.
‏אל תבזבזו לי את הזמן!
‏גיטה מרוצה?
‏המוסד ודאי גדול מאוד, לא?
‏יש שם רק אלופים בטח, לא?
‏והמתקנים שם בטח מדהימים, לא?
‏התאמנת היום?
‏כן. והמאמן בטח מעולה, לא?
‏נראה שאת מתה ללכת לשם.
‏אל תשכחי, אני עדיין המאמן שלך.
‏פעם ראשונה שאת רחוקה מהבית?
‏חכי ותראי, אנחנו ממש נהנה.
‏בנות, משדרים את "דדל"ג"!
‏וואו!
‏בואי נלך לצפות.
‏אני הולכת לישון.
‏את לא יכולה לסרב לשאהרוח' ח'אן.
‏זה ממש חטא.
‏בואי.
‏ראג', אם הבחורה הזו אוהבת אותך ‏היא תסתובב להביט בך.
‏בבקשה, הסתובבי.
‏הסתובבי.
‏היא הסתובבה!
‏תצמיחי שיער, תיראי פיצוץ.
‏קרנף משתמש בכוח,
‏אבל נמר משתמש בכוח ובטכניקה.
‏היו נמרות, לא קרנפות.
‏ברור?
‏בא לך לצאת היום?
‏לא יקרה לך כלום מפעם אחת.
‏כן, בדיוק!
‏אל תשכחי, ‏טעות אחת עלולה לעלות לך במדליה.
‏כן, אבא. הולך מצוין באימונים.
‏אני צריכה לנתק, המאמן מחכה.
‏ביי!
‏גיטה!
‏בואי הנה.
‏שכחי מהטכניקה של אביך.
‏למדי רק את מה שאני מלמד אותך.
‏ברור?
‏הלו?
‏אני מצטער, גיטה יצאה.
‏במשך שנים הפסדתי לכן בכוונה.
‏באמת!
‏בדיוק! רואה?
‏כדי להצליח בהיאבקות ‏צריכים טכניקה טובה.
‏נצחי באליפות בקרוב.
‏כך גם את תהיי מסודרת.
‏כן. מתי את באה הביתה?
‏בשבוע הבא.
‏את צריכה משהו?
‏שום דבר, רק תבואי.
‏בסדר.
‏מוצא חן בעינייך?
‏כן?
‏גידלת שיער.
‏הוא נראה טוב.
‏אבא שלך לא יאהב את זה.
‏אבא כבר לא קובע הכול.
‏המאמן לא אמר על זה דבר,
‏והוא מאמן מכובד מאוד.
‏שם את יכולה לעשות כרצונך,
‏אבל כאן עלייך להיזהר קצת.
‏אימא, באימונים אמתיים יש הרבה חופש.
‏אין כל כך הרבה הגבלות.
‏אנו צופות בסרטים, בטלוויזיה ‏וגם אוכלות בחוץ,
‏והביצועים שלי לא הידרדרו.
‏אני המתאבקת הטובה ביותר באקדמיה.
‏חזרת הביתה, מתאבקת?
‏מה שלומך? ‏-בסדר גמור, אבא.
‏איך הולך באימונים?
‏היא תטוס לתחרות בסידני.
‏איך הולך באימונים?
‏בסדר גמור, אבא.
‏ראית בעצמך.
‏אני לומדת הרבה דברים חדשים.
‏אסטרטגיות, מהלכים, טכניקות...
‏מעולה.
‏חשבתי ללמד גם אותה כמה דברים.
‏בכל זאת, גם היא צריכה ‏לנצח באליפות הארצית.
‏גידלת שיער.
‏אבא... ‏-לא.
‏הוא נראה טוב.
‏את צריכה לתקוף אבל גם להגן.
‏אחזי בי.
‏איך את יכולה להשתחרר עכשיו?
‏להחזיק כך, לפרק ולתקוף. ברור?
‏זו טכניקה ישנה.
‏אני אראה לכן.
‏אחזי בי.
‏חזק.
‏דחפי את האגודלים כך
‏והזיזי הצדה.
‏לא קדימה, אלא הצדה. לפרק ולתקוף.
‏מה הבעיה בטכניקה שלי?
‏מה הבעיה?
‏לא, אבא, אין שום בעיה.
‏השיטה הזו נכונה יותר, המאמן לימד אותי.
‏ועכשיו את מומחית?
‏בין לאומית?
‏אבא, אני רק...
‏אני רוצה לדעת מה המאמן שלך לימד אותך
‏שאביך לא היה יכול ללמד אותך.
‏לא, הדגימי עליי.
‏קדימה.
‏דוחפים את האגודלים כך...
‏זה מה שהמאמן הדגול שלך לימד אותך?
‏ככה את מתכוונת לזכות במדליה?
‏לא הייתי מוכנה, אבא.
‏אם כך, התכונני.
‏זה בדיוק מה שניסיתי להסביר לך, אבא.
‏נכון יש הבדל?
‏מה שקרה היום היה לא בסדר.
‏מה היה לא בסדר?
‏זה היה צריך לקרות.
‏מישהו היה צריך לומר לאבא ‏שהטכניקות שלו חלשות.
‏הן לא חלשות.
‏הוא נעשה חלש.
‏ואל תשכחי שניצחת באליפות הארצית
‏באמצעות הטכניקות ה"חלשות" שלו.
‏אפשר לנצח באליפות הארצית ‏באמצעות הטכניקות האלה, בביטה,
‏אבל לא בתחרויות בין לאומיות.
‏כדאי שתביני את זה ומהר.
‏בסדר.
‏המשיכי להאמין בטכניקות שלך
‏ואני אמשיך להאמין באבא.
‏כולי תקווה שתצליחי באליפות הארצית.
‏וכולי תקווה שתצליחי ‏בתחרות הבין לאומית שלך.
‏- אליפות העולם, סידני -
‏- אליפות ארצית, ניו דלהי -
‏קדימה, בביטה!
‏השליכי אותה!
‏מה את עושה, גיטה?
‏הגנה!
‏התקפה!
‏כל הכבוד!
‏ככה את מגנה?
‏גם בסיבוב הבא התמקדי בהתקפה.
‏אתה נראה לא מרוצה, אבא.
‏לא נלחמתי כמו שצריך?
‏לא, יקירה.
‏נלחמת בדיוק כפי שציפיתי.
‏אבל מעולם לא ציפיתי שגיטה שתילחם כך.
‏עכשיו גם את ניצחת באליפות הארצית.
‏גם את תלכי לאקדמיה,
‏יהיה לך מאמן חדש
‏ואבא שלך יזדקן שוב.
‏לא, אבא.
‏לעולם אל תשכחי
‏כיצד הגעת עד הלום.
‏היי, אלופה.
‏שלום, אחותי.
‏את עדיין כועסת?
‏בואי.
‏מה שמת במזוודה? ‏-אני אחזיק.
‏היא ממש כבדה.
‏היי, ג'זמיט.
‏זו אחותי הצעירה, בביטה.
‏איזה יופי, משפחה של מתאבקות.
‏זה חדר האוכל.
‏כאן אנחנו בולסות.
‏זה הטרקלין.
‏כאן אנחנו נחות וצופות בטלוויזיה.
‏איפה מרכז האימונים?
‏אין לך טיפת סבלנות, מה?
‏תראי אותה מחר, היום תנוחי.
‏אני יכולה לומר משהו?
‏אל תיעלבי.
‏דברי.
‏השתנית מאוד.
‏אני זוכרת את הפעם הראשונה ‏שבה הפסדת בקרב.
‏לא הצלחת לישון כלל.
‏ועכשיו, אף שהפסדת ‏בתחרות בין לאומית את...
‏אין לזה זכר בפנים שלך.
‏אבא לימד אותך לומר זאת?
‏אני זוכרת את האימונים של אבא היטב.
‏נראה ששכחת.
‏התמקדתי באימונים שלך
‏ואני אטפל בשלי.
‏ולמה את מטיפה לי מוסר?
‏הפסדתי רק בתחרות אחת.
‏- מוסקבה -
‏גיטה קומארי בפיגור גם בסיבוב השני.
‏היא נלחמה היטב ‏אך לא הצליחה כל כך.
‏גיטה מנסה,
‏אבל קאשה זוכה בנקודה אחת.
‏וזהו זה!
‏גיטה קומארי נפסלת ‏בשלב מוקדם באליפות העולם.
‏איזו אכזבה!
‏תבוסה נוספת ‏של גיטה קומארי פוגאט מהודו.
‏גם בג'קרטה גיטה נפסלת בסיבוב הראשון.
‏תבוסה משפילה של גיטה ‏באליפות העולם באיסטנבול.
‏היא תצטרך להמשיך להתחרות ‏כדי לזכות במדליה.
‏גיטה, אל תאבדי תקווה.
‏עבדנו קשה ונלחמת היטב.
‏פשוט לא הצלחת לנצח.
‏זה לא אומר שאת מתאבקת גרועה.
‏דברים כאלה קורים.
‏יש כאלה שלא מתאימים לניצחונות בין לאומיים.
‏גם את חושבת
‏שאני לא מתאימה ‏לזכייה במדליה בין לאומית?
‏אני לא יודעת בנוגע לזה.
‏אני רק יודעת
‏שאת אותה הבחורה
‏שכיסחה בחורים בהיאבקות בוץ.
‏את הבחורה
‏שזכתה בתחרויות לתת-צעירים ‏למרות משקלה הנמוך.
‏ניצחת את כולן באליפות הארצית ‏שלוש שנים ברציפות.
‏אם את לא מתאימה לניצחון בין לאומי,
‏אני לא יודעת מי בהודו מתאימה.
‏יש לי המון אמונה בך,
‏אבל היא לא משתווה לאמונה של אבא בך.
‏דברי איתו.
‏כיצד אתמודד איתו?
‏הוא אבא שלנו.
‏מה כבר יכול לקרות?
‏הוא ינזוף בך.
‏התמודדי.
‏הנזיפות שלו תמיד הועילו לנו, נכון?
‏התרופה שלך.
‏דיברתי עם בביטה.
‏היא אמרה שהולך לה מעולה באימונים.
‏מה עוד?
‏גיטה לא בסדר.
‏בבקשה, דבר איתה.
‏הלו?
‏גיטה?
‏טוב, רק רגע.
‏גיטה.
‏סליחה, אבא.
‏נותרו שישה חודשים בלבד ‏עד משחקי חבר העמים ה-19 במספר,
‏אירוע הספורט הגדול ביותר בהודו.
‏נותר רק לראות כיצד הספורטאים ‏ההודים יצליחו להתמודד
‏מול הטובים בעולם.
‏במשחקי חבר העמים השנה ‏אני מצפה לשלוש מדליות.
‏אתן יכולות לזכות בהן, אתן,
‏אתן או גם אתן.
‏לא אכפת לי.
‏נותרו שישה חודשים.
‏עשו את המיטב.
‏מובן?
‏זוזו.
‏גיטה.
‏בואי הנה.
‏את תזכי במדליה. ‏-כן, אדוני.
‏לא בקטגוריה שבה את מפסידה
‏אלא בקטגוריה שבה את יכולה לנצח.
‏מבינה?
‏יהיה לך קשה לשרוד ‏בקטגוריית 55 הק"ג.
‏ודאי הבנת זאת כבר עד עכשיו.
‏בקטגוריית 51 הק"ג
‏יש לך סיכוי לשרוד ולנצח.
‏השגיחי על התזונה של כולן בקפדנות.
‏בלי פשלות. ‏-אדוני.
‏אדוני, אני רוצה להתחרות ‏בקטגוריית 55 הק"ג.
‏אם תילחמי בקטגוריה הזו לא תשיגי כלום!
‏היא צריכה להשיל ארבעה ק"ג.
‏שני לה את התפריט.
‏מחר נתחיל באימונים לקטגוריית 51 הק"ג.
‏קדימה, בנות.
‏למה לא תנצחי בקטגוריית 55 הק"ג?
‏את לא צריכה לרדת במשקל!
‏את תתחרי בקטגוריית 55 הק"ג ותנצחי.
‏אני אגיע לפטיאלה.
‏אנחנו לא מכירים אף אחד בפטיאלה.
‏כיצד תשהה שם במשך חצי שנה?
‏אשכור מקום.
‏ואוכל?
‏אבשל.
‏אני אבשל, דוד.
‏חשבתי שאוכל להצטרף אליך.
‏מה תעשה שם?
‏הן הצליחו בעבר כאשר התאמנו איתי,
‏ואם הן יתאמנו איתי שוב...
‏באמת, אני חושב שאני קמע מזל.
‏אבל זו רק דעתי.
‏אקנה לך ירקות, אקצוץ לך אותם,
‏אטפל לך בסידורים, ‏אעסה לך את הרגליים,
‏אוודא שלא תהיה מתוח כלל.
‏בכל זאת, אלה משחקי חבר העמים.
‏אי אפשר להסתכן.
‏התכונני למדליית זהב!
‏- פטיאלה -
‏החדר נמצא למעלה.
‏בואו.
‏אין חדר אחר באותו המחיר?
‏הוא נחמד.
‏כן!
‏בהחלט נחמד.
‏אני מוכרח להודות.
‏- אקדמיית הספורט הארצית, הודו -
‏כן?
‏אביהן של גיטה ושל בביטה קומארי ‏ובן דודן הקרוב.
‏לא ייאמן!
‏דוד, נכון שהמקום הזה מקסים?
‏מה שלומך, אלופה?
‏ואת?
‏בסדר, אבא.
‏מה אתה עושה כאן?
‏הדוד התעקש שאבוא.
‏הוא אמר שבמשחקי חבר העמים אסור להסתכן.
‏שתוק, פגכ"ק.
‏גיטה התחילה באימונים לקטגוריית 51 הק"ג
‏וגם בדיאטה.
‏דבקי בתוכנית התזונה והאימונים שלהם.
‏אני אשלים את החסר.
‏מתי האימונים מתחילים?
‏בשבע בבוקר.
‏בסדר.
‏תהיי מוכנה מחר בחמש בבוקר.
‏רגע, רגע, רגע.
‏מתקפות ישירות לא יעזרו.
‏את צריכה לתעתע במתחרה.
‏זייפי מהלך ובצעי מהלך אחר.
‏אדוני.
‏אדוני, שיניתי לה את התפריט
‏אבל מסיבה כלשהי היא לא ירדה במשקל.
‏מה את זוממת, גיטה?
‏את מתכוונת לומר משהו או רק לבכות?
‏אדוני, על סמך ההתנהגות שלהן ‏לדעתי אין להן מקום באקדמיה.
‏ההחלטה בידיך.
‏מישהי מכן רוצה לומר משהו?
‏כלומר, אתן מודות באשמה.
‏אדוני, הן אשמות בדבר אחד.
‏בכך שאביהן משוגע.
‏מרוב שהוא רוצה לזכות ‏במדליית זהב בעבור המדינה
‏הוא לקח מהן את הצעצועים כשהיו ילדות
‏והכריח אותן להיאבק.
‏כשהן התנגדו הוא קצץ להן את השיער.
‏הוא הכריח אותן להילחם בבחורים ‏כדי לאמן אותן.
‏הוא ספג לעג וגידופים מכל תושבי הכפר
‏רק כדי שיום אחד ‏הן יוכלו להסב גאווה למדינה.
‏תקשיב, אדוני.
‏תראה.
‏אלה 50 הרופיות שבהן היא זכתה ברוחטק.
‏אלה מהיסאר.
‏אלה מצ'אנדיגאר.
‏אלה, אלה, הכול... אדוני.
‏שתי הבנות האלה עברו ‏כברת דרך ארוכה כדי להגיע לכאן.
‏אל תגיד להן להסתובב לאחור, בבקשה.
‏זו אשמתי בלבד.
‏אני מתנצל.
‏המאמן הנכבד רוצה ‏רק לזכות בשלוש מדליות,
‏גם אם צבען יהיה ארד.
‏אבל אני רוצה שהמדינה שלנו ‏תזכה במדליית זהב.
‏והיא יכולה לעשות זאת, אדוני.
‏חכו בחוץ בבקשה.
‏עשית טעות, בזבזת זמן.
‏בקטגוריית 55 הק"ג ‏גיטה לא תיבחר אפילו לייצג את הודו.
‏בקטגוריית 51 הק"ג ‏היא הייתה יכולה לזכות במדליה.
‏היא הייתה זוכה במדליה מזמן ‏בקטגוריית 55 הק"ג.
‏זו אשמתך.
‏במה טעיתי?
‏הגישה הטבעית של גיטה היא התקפה.
‏נתת עדיפות לטכניקה על פני החוש הטבעי ‏והרסת לה את השיטה.
‏זה כמו לומר לנמר להילחם כמו פיל.
‏בסוף לא יהיה לך נמר וגם לא פיל.
‏אם כך, ספר לי.
‏איך אפשר לזכות במדליה?
‏ברשותך ארצה להדגים כאן ועכשיו.
‏הם רוצים שתיכנסו.
‏המעשים שלכם היו שגויים,
‏אבל הוועידה החליטה ‏להעניק להן הזדמנות נוספת.
‏תודה, אדוני.
‏אבל מהיום
‏אסור לך להיכנס לאקדמיה
‏ולהן אסור לצאת ממנה.
‏בסדר, אדוני.
‏דוד, תמזוג כוס גם לי היום.
‏סליחה.
‏תודה.
‏באנו לגלם תפקיד ראשי
‏ובאקדמיה נתנו לנו תפקידים משניים.
‏אנחנו צריכים לחזור.
‏לא, אומקר.
‏הם יכולים למנוע ממני להיכנס,
‏אבל לא למנוע ממני לאמן את גיטה.
‏לחיים, דוד.
‏נלחמתי היטב מול שלושתן,
‏אבל זו שהביסה אותי
‏הייתה קטנה ממני וגם לא חזקה כל כך.
‏היא ניצחה אותי בתשע נקודות.
‏יש לך צילום של הקרב?
‏כן, אבא. בספרייה.
‏שלחי לי עותקים של כולם.
‏נותרו שלושה חודשים בלבד ‏עד משחקי חבר העמים בדלהי
‏והמתח בשיאו כאן באקדמיית הספורט ‏הארצית בפטיאלה.
‏לאן אנחנו נוסעים, דוד?
‏הדבר היחיד שלא אהבתי בדודי
‏היה אווירת המתח התמידית שאפפה אותו.
‏אפשר להשתגע ממנה!
‏"קרייזי קוגר.קום".
‏"הדודה התאוותנית".
‏אם אתה רוצה לצפות בסרט ‏בוא ל"עמר מהאל".
‏מקרינים כאן סרטים לא ראויים.
‏רד.
‏"הבת הפרועה".
‏כן? ‏-כמה יעלו לי כל הכרטיסים
‏להקרנה הבאה?
‏באיזה סרט אתה רוצה לצפות?
‏הבאנו את הסרט איתנו.
‏עצור.
‏המשך.
‏סיימתם?
‏ברכותיי.
‏מכרת את כל הכרטיסים גם להקרנה הבאה.
‏מה אתם עושים שם?
‏כלומר, מהיכן הסרט שלכם?
‏אטלנטה, אינדונזיה.
‏מיובא? ‏-כן.
‏תקשיב, אפשר לקבל עותק?
‏תוכלו לשלם לי 50 רופיות פחות.
‏כיצד היא תנצח אם היא נלחמת כך?
‏דוד, דוד!
‏דוד, יש לך כל הידע,
‏אבל כיצד תעביר אותו הלאה?
‏באקדמיה לא מוכנים שתתקרב לשם כלל.
‏עלה.
‏ושוב המתח...
‏כך את נלחמת?
‏כמו חתולה עלובה?
‏אם כך את מתכוונת להילחם, אל תילחמי.
‏מה קרה, אבא?
‏צפיתי בכל הקרבות שלך.
‏זו לא הייתה היאבקות, אין ספק.
‏יש לך עותקים של הצילומים ששלחת לי?
‏כן, אבא.
‏תוכלי לצפות בהם לבדך?
‏אקח ממישהי מחשב נייד.
‏בסדר.
‏תהיי מוכנה מחר בחמש בבוקר.
‏כבר המון זמן אבא לא נזף בי.
‏זו הייתה תחושה טובה.
‏צפי בקרב בג'קרטה, הסיבוב הראשון.
‏צפיתי בו, אבא.
‏הריצי קדימה שלוש דקות ו-58 שניות.
‏הובלת בשתי נקודות
‏ואז התחלת להתמקד בהגנה.
‏צפי, תראי.
‏הפסדת את היתרון, נכון?
‏אם המתחרה שלך לא מרפה, תפסי בצוואר.
‏איך עשית זאת?
‏ומנגד, כאשר את צריכה להגן, ‏את תוקפת ומפסידה ניקוד.
‏לא ייצא לך דבר ‏מרדיפה חסרת טעם אחר ניקוד.
‏את צריכה להשתמש בראש.
‏הפסדת בקרבות שהיית אמורה לנצח בהם.
‏קדימה, גיטה!
‏- הבחינות הארציות, פטיאלה -
‏אורך כל סיבוב שתי דקות.
‏עם זאת, שתי הדקות האלה הן 120 שניות.
‏חכי לשנייה אחת שבה המתחרה תטעה.
‏היא טובה, נכון?
‏כן, אדוני.
‏מעולה.
‏עכשיו את נראית מוכנה, אחותי.
‏סיפרת לאבא?
‏מה הוא אמר?
‏"אל תתלהבי יותר מדי."
‏טקס פתיחה מרשים ‏למשחקי חבר העמים לשנת 2010.
‏האומה המארחת הודו ‏מציגה את תרבותה העתיקה.
‏בהחלט רגע של גאווה!
‏והנה מגיעה נבחרת הודו.
‏הם מתקבלים בתשואות רמות.
‏להזכירכם, הספורטאים הטובים ביותר
‏מ-72 מדינות שונות משתתפים במשחקים.
‏נשוב לשדר מחר עם תחילת האירועים.
‏בינתיים, לילה טוב לכם.
‏גיטה די נלחצה ‏לפני הקרב הראשון שלה.
‏מובן לגמרי.
‏עד כה ביצועיה ‏בתחרויות בין לאומיות היו עלובים.
‏עם זאת, לתושבי הודו ‏עדיין נותרה אמונה קטנה בה.
‏וזו הייתה ככל הנראה ‏ההזדמנות האחרונה של גיטה
‏להוכיח את עצמה.
‏בקרב ההיאבקות הראשון ‏בקטגוריית הנשים במשקל 55 ק"ג
‏יתחרו גיטה קומארי מהודו ‏ומליסה אנדרסון מוויילס.
‏קדימה, גיטה!
‏גיטה נראית מתוחה למדי.
‏בואו נראה אם היא תצליח ‏לשבור את רצף המזל הרע שלה
‏של הפסדים בסיבובים הראשונים.
‏אנו מזכירים לצופים
‏שייערכו שלושה סיבובים ‏של שתי דקות כל אחד.
‏מי שתנצח בשניים מהם תנצח בקרב.
‏והקרב מתחיל.
‏שתי המתחרות דרוכות למדי.
‏אף אחת לא רוצה לאבד ניקוד.
‏מתקפה מעולה של מליסה.
‏גיטה בצרות!
‏נקודה אחת למליסה.
‏מליסה, אחת. גיטה, אפס.
‏מליסה נראית חזקה יותר.
‏שלוש נקודות נוספות למליסה!
‏מה את עושה, גיטה?
‏מליסה, ארבע. גיטה, אפס.
‏אם גיטה תפסיד שתי נקודות נוספות
‏מליסה תנצח ניצחון טכני בסיבוב.
‏גיטה עושה מאמץ ‏אבל מליסה עדיין בעמדת יתרון.
‏ומליסה מקבלת שתי נקודות!
‏בדיוק כפי שחששנו.
‏מליסה ניצחה ניצחון טכני בסיבוב הראשון. ‏התוצאה, שש-אפס.
‏מה את עושה, גיטה?
‏אל תפסידי כך.
‏כעת נראה אם אחרי ההפסד המוחץ ‏בסיבוב הראשון
‏גיטה תצליח לחזור לעניינים בסיבוב השני.
‏גיטה במתקפה טובה.
‏מליסה במתקפת נגד.
‏שתי נקודות למליסה.
‏נקודה נוספת למליסה.
‏נראה שגיטה עומדת להפסיד בקרב.
‏אל תפסידי, גיטה!
‏קדימה, גיטה!
‏גיטה בפיגור של שלוש נקודות.
‏היא תצטרך לזכות בניקוד במהרה.
‏גיטה מתאמצת
‏אבל לא מקבלת נקודות על כך.
‏זו הזדמנות טובה.
‏שתי נקודות לגיטה!
‏מליסה, שלוש. גיטה, שתיים.
‏גיטה מנסה לזכות בנקודות נוספות
‏אבל השופט שורק במשרוקית.
‏הסיבוב כמעט נגמר.
‏גיטה עדיין מפגרת בנקודה.
‏קדימה, גיטה!
‏נראה שגיטה עומדת להיפסל בסיבוב הראשון.
‏גיטה בצרות!
‏גיטה זוכה בשלוש נקודות!
‏גיטה, חמש. מליסה, שלוש.
‏נותרו ארבע שניות בלבד.
‏כן, גיטה!
‏גיטה מצליחה להשתקם ולהישאר בקרב!
‏כל אחת מהן ניצחה בסיבוב אחד.
‏גיטה מראה לנו ‏שהיא לא מתכוונת להיכנע בקלות.
‏גיטה, זה הסיבוב האחרון.
‏התמקדי בהגנה.
‏ברור?
‏התמקדי בהתקפה!
‏והסיבוב האחרון מתחיל.
‏גיטה מתקיפה.
‏נקודה אחת לגיטה.
‏גיטה, אחת. מליסה, אפס.
‏לגיטה הגנה חזקה.
‏גיטה מתקיפה אבל לא זוכה בנקודות.
‏התקפה נוספת.
‏שתי נקודות נוספות לגיטה.
‏גיטה, שלוש. מליסה, אפס.
‏האם היא תצליח לשמור על היתרון?
‏יפה מאוד, עכשיו להגן.
‏גיטה ממשיכה בהתקפה.
‏גיטה מתקיפה, מליסה במתקפת נגד.
‏גיטה בצרות.
‏שלוש נקודות למליסה!
‏אמרתי לך להגן!
‏לא קרה כלום. המשיכי להתקיף!
‏שוויון שלוש-שלוש.
‏קדימה, גיטה!
‏הכול פתוח בקרב הזה.
‏גיטה הייתה בדרך לניצחון בטוח ‏אבל הפסידה את ההובלה.
‏שתי המתחרות רוצות לנצח.
‏גיטה בסכנה.
‏מתקפת נגד! ‏-וואו, איזה מהלך!
‏שלוש נקודות לגיטה!
‏הצמידי אותה לרצפה, גיטה!
‏שניות אחרונות לסיום הקרב.
‏האם גיטה תשאיר אותה במקומה?
‏גיטה מנצחת בקרב!
‏גיטה קומארי פוגאט נציגת הודו
‏העמידה את מבקריה על טעותם.
‏רגע של גאווה בעבור אביה של גיטה, ‏מהביר סינג פוגאט.
‏וגם רגע של גאווה בעבור המדינה.
‏עד כה הודו זכתה
‏בחמש מדליות זהב, 13 מדליות כסף ‏ושבע מדליות ארד.
‏בענף היאבקות הנשים ‏נציגת הודו גיטה קומארי פוגאט
‏הצליחה להעפיל לשלב חצי הגמר ‏בקטגוריית 55 הק"ג.
‏גיטה תתחרה כעת ‏מול נציגת ניגריה נעמי אדוורדס
‏שזכתה באליפות העולם פעמיים.
‏מה דעתך?
‏נעמי היא מתאבקת חזקה במיוחד.
‏היא תוקפנית מאוד.
‏היא לא נותנת הזדמנויות ליריבות שלה.
‏הפעם מצפה לגיטה קרב לא פשוט כלל.
‏היום נלחמת כרצונך,
‏אבל מעתה תעשי כדבריי.
‏אחרת אין סיכוי שתנצחי.
‏הקרב מול הניגרית יהיה קשה
‏אבל לא בלתי אפשרי.
‏את מוכרחה להתמקד בהגנה.
‏את מוכרחה להתמקד בהתקפה.
‏לכי על הנקודות!
‏אל תחשבי על הנקודות.
‏יהיו לך הזדמנויות רבות.
‏אל תיתני לה שום הזדמנות ‏כי זה בדיוק מה שהיא תעשה.
‏בצעי ריתוק בכל פעם.
‏אם היא לא תזכה בנקודות ‏היא תהיה מתוסכלת
‏וכך תקבלי את ההזדמנות שלך.
‏ברגע הזה את צריכה לתפוס בה.
‏קרב חצי הגמר הראשון ‏בקטגוריית 55 הק"ג.
‏נציגת הודו גיטה קומארי ‏נגד נציגת ניגריה נעמי אדוורדס.
‏נעמי מתקיפה כבר בהתחלה.
‏בניגוד לטבעה, גיטה מגנה.
‏נעמי מתקיפה!
‏גיטה בצרות.
‏גיטה בהגנה מאומצת במיוחד, ‏נעמי מנסה להשתחרר.
‏גיטה בולמת אותה.
‏ניסיון רציני של נעמי,
‏אבל גיטה השיבה מלחמה.
‏התחילי לתקוף!
‏בעדינות.
‏הקרב ממשיך.
‏נעמי נעשית קשוחה.
‏היא נראית מתוסכלת.
‏נעמי מסובבת את היד של גיטה.
‏השופט נותן לה אזהרה.
‏השופט עצר את הקרב.
‏נעמי מקבלת אזהרה.
‏החזיקי מעמד, גיטה!
‏והקרב ממשיך.
‏גיטה עדיין הולכת על בטוח.
‏נעמי מחפשת הזדמנות להתקפה.
‏היא תוקפת!
‏שלוש נקודות לנעמי.
‏גיטה בלמה אותה היטב עד עכשיו.
‏גיטה התאמצה מאוד,
‏אבל נעמי הצליחה ‏לשבור את ההגנה שלה.
‏נעמי מובילה.
‏גיטה מוכרחה לפעול מהר.
‏נעמי ממשיכה להתקיף.
‏גיטה מחפשת פרצה בזמן שהיא מגנה.
‏גיטה מפילה את נעמי.
‏נקודה אחת לגיטה!
‏היא ממשיכה לנסות.
‏נעמי בצרות.
‏האם גיטה תצליח לזכות ‏בשתי נקודות נוספות?
‏והזמן נגמר!
‏גיטה נלחמה היטב ‏אך הפסידה בסיבוב הראשון.
‏מה את עושה, גיטה?
‏למה את לא מתקיפה?
‏הסיבוב השני מתחיל.
‏נעמי מגנה.
‏אין לה שום פרצה.
‏וגיטה מגנה!
‏נעמי עדיין מחפשת הזדמנות.
‏גיטה מתקיפה!
‏נעמי מגנה, התקפת נגד!
‏הקרב מתחמם.
‏שתי המתחרות בוחנות זו את זו.
‏נעמי מנסה להטיל את גיטה
‏אבל גיטה מגנה היטב.
‏הן במבוי סתום.
‏נעמי משתמשת בכל כוחה,
‏אבל גיטה לא מאפשרת לה.
‏איזה קרב מלהיב.
‏נעמי מתאמצת מאוד
‏אבל גיטה לא מאפשרת לה.
‏נעמי מתקיפה שוב.
‏גיטה מגנה.
‏נעמי מנסה בכל זאת.
‏גיטה לא מאפשרת לה להצליח.
‏גיטה בלמה את כל ההתקפות.
‏הגנה מעולה של גיטה.
‏נעמי בהתקפה חזקה נוספת.
‏גיטה לוכדת אותה.
‏נעמי עושה הכול כדי להשתחרר.
‏גיטה שומרת על הלחץ.
‏השופט מפריד בין השתיים.
‏התוצאה בסיבוב השני עדיין אפס-אפס.
‏נעמי ודאי תוהה ‏כיצד לשבור את ההגנה של גיטה.
‏נעמי דוחפת אותה.
‏אם היא לא תזכה בנקודות ‏היא תהיה מתוסכלת
‏וכך תקבלי את ההזדמנות שלך.
‏נעמי מתקיפה, גיטה בצרות!
‏ברגע הזה את צריכה לתפוס בה.
‏גיטה בהתקפת נגד!
‏שלוש נקודות לגיטה!
‏גיטה מנצחת בסיבוב, שלוש-אפס.
‏נעמי, הביטי בי.
‏הבחורה הזאת חכמה
‏אבל את חכמה כפליים.
‏בסדר?
‏אל תניחי לה להביס אותך בקלות.
‏איך את נלחמת?
‏אדוני, אני נלחמת כפי שלמדתי.
‏הסיבוב השלישי והאחרון מתחיל.
‏שתי המתחרות במתח.
‏מעניין מאוד.
‏נעמי נעשית זהירה כעת, ‏מה שלא מתאים לה כלל.
‏ונעמי מתקיפה.
‏גיטה בצרות.
‏הגנה נפלאה של גיטה.
‏נעמי מתקיפה שוב.
‏גיטה מגנה.
‏נעמי מנסה בכל הכוח,
‏אבל גיטה מרתקת אותה.
‏מבוי סתום נוסף.
‏השופט שורק
‏והמתחרות יחזרו לעמדות הפתיחה שלהן.
‏הסיבוב ממשיך.
‏נעמי מתקיפה שוב.
‏גיטה בולמת.
‏נעמי משקיעה את כל כוחה.
‏האם נעמי תזכה בנקודות?
‏החזיקי מעמד, גיטה!
‏גיטה בולמת את נעמי לחלוטין
‏והשופט שורק שוב במשרוקית.
‏התוצאה עדיין אפס-אפס.
‏נעמי מנסה בכל הכוח, היא מתקיפה!
‏גיטה חשופה אבל מצליחה לבלום אותה.
‏נעמי מנסה לזכות בנקודות ‏אבל גיטה לא מוותרת.
‏לנעמי לא היו שום הזדמנויות בקרב הזה.
‏גיטה מחזיקה מעמד בעור שיניה.
‏נותרו 12 שניות בלבד.
‏התוצאה עדיין אפס-אפס.
‏בואו נראה מי תזכה בנקודות.
‏גיטה מתקיפה!
‏נעמי בצרות. יופי של הגנה!
‏גיטה ממשיכה לנסות.
‏הסיבוב מסתיים בשוויון אפס.
‏היא הייתה יכולה להצליח.
‏עכשיו תהיה הטלה.
‏עכשיו תהיה הטלה,
‏הידועה גם בשם הלפיתה.
‏המתחרה שתנצח בהטלת המטבע ‏תבחר אחיזה
‏ותקבל 30 שניות כדי לזכות בנקודות.
‏אם המטבע ינחת וצדו האדום למעלה ‏נעמי תזכה להתקיף
‏וגיטה תתקיף אם זה יהיה הצד הכחול.
‏ב-99 אחוז מהמקרים ‏המתחרה שמנצחת בהטלה
‏מנצחת גם בקרב.
‏אולי אפילו הגורל לא רוצה שגיטה תנצח.
‏כמעט בלתי אפשרי ‏לבלום את נעמי במשך 30 שניות.
‏באיזו רגל את בוחרת? ‏-ימין.
‏נעמי בחרה ברגלה הימנית של גיטה.
‏גיטה נכנסת לעמדת הגנה.
‏נעמי באחיזה שבה בחרה.
‏כעת לגיטה יש שתי אפשרויות.
‏לבלום את נעמי במשך 30 שניות
‏או לזכות בנקודות בעצמה ולנצח בקרב.
‏כאשר המתחרה היא נעמי ‏שתי האפשרויות כמעט בלתי אפשריות.
‏מתחילים.
‏נעמי מנסה להפיל את גיטה על גבה, ‏גיטה לא מאפשרת לה.
‏היא מרימה את גיטה! גיטה בצרות!
‏גיטה מגנה. התקפת נגד!
‏וגיטה זוכה בנקודה!
‏אף אחד לא ציפה שגיטה תנצח בקרב הזה.
‏היא ניצחה את המתמודדת המובילה ‏לזכייה במדליית זהב
‏בלפיתה המרשימה הזאת
‏ומעפילה לשלב הגמר.
‏בואו נקווה שגיטה פוגאט
‏תשמור על רמת הביצועים ‏הנפלאה שלה גם בשלב הגמר.
‏נלך, דוד?
‏בוא נצפה בקרב הבא.
‏בוא נגלה אם בגמר גיטה תתחרה באוסטרלית
‏או בסקוטית.
‏אני גאה בגיטה מאוד.
‏היא פועלת לפי האסטרטגיה שלי במדויק.
‏התוצאה לפניכם.
‏הנה היא מגיעה.
‏היא נראית טוב.
‏כלומר, כמתאבקת.
‏דוד, זו לא אותה אחת מהצילום?
‏אנג'לינה ווטסון.
‏היא הביסה את גיטה פעמיים.
‏היא נלחמה היטב עד כה
‏ותילחם כך גם בגמר.
‏תמיד האמנתי בגיטה.
‏במוקדם או במאוחר היא הייתה ‏צריכה לזכות במדליה בין לאומית.
‏מובטחת לנו כעת מדליית כסף.
‏הגמר לא יהיה פשוט כל כך.
‏גיטה,
‏הטכניקה שלך השתנתה לגמרי.
‏כיצד זה קרה?
‏אני זוקפת את הכול
‏לזכותו של אבי.
‏הוא מעולם לא הפסיק להאמין בי.
‏מהביר!
‏שלום, מר שאמים.
‏מזל טוב, מהביר.
‏גיטה נלחמה היטב.
‏כל תושבי בללי גאים בה מאוד.
‏הבנות התעקשו
‏לצפות בקרב של גיטה באצטדיון,
‏אחרת הן לא יאכלו.
‏מה דעתך על הקרב?
‏הוא היה מעולה!
‏תן לה את זה.
‏מה זה?
‏התפללתי למענה.
‏מחר יתקיים הגמר.
‏תבורכי.
‏אדוני, אסור לנו לאפשר זאת.
‏מהביר סינג צועק לגיטה הוראות מהיציע.
‏המסכנה לא יודעת ‏אם להקשיב לו או לי ומתבלבלת.
‏לפי הביצועים שלה היא בהחלט לא מבולבלת.
‏חוץ מזה, אי אפשר לבקש מהקהל להיות בשקט.
‏אינך המאמן?
‏היא אמורה להקשיב לך.
‏לא, אדוני, מובן שהיא מקשיבה לי.
‏לכן היא מנצחת. ‏-אם כך מה הבעיה?
‏רצית מדליית ארד, נכון?
‏אפשרי מאוד שמחר היא תזכה בזהב.
‏לא?
‏מפתיע אותי ‏שהיא הגיעה לשלב הזה אבל אני שמחה בשבילה.
‏מצפה לנו גמר מעניין מאוד מחר.
‏אתחרה בהודית מול קהל הודי.
‏אביס אותה, כמובן.
‏אנג'לינה, הרבה לחץ לקראת הגמר?
‏כן, אני בטוחה שהיא נתונה בלחץ רב מאוד.
‏הבסתי אותה פעמיים.
‏בסיבוב הראשון? ‏-כן.
‏כן, בסיבוב הראשון.
‏ובכן, תודה ו...
‏נמסטה.
‏מה האסטרטגיה למחר, אבא?
‏יש רק אסטרטגיה אחת למחר, ילדתי.
‏עלייך להילחם בדרך ‏שאותה אנשים לא ישכחו לעולם.
‏אם תזכי במדליית כסף,
‏במוקדם או במאוחר, ישכחו ממך.
‏אם תזכי במדליית זהב תשמשי דוגמה.
‏ובדוגמאות משתמשים, לא שוכחים מהן.
‏את רואה את הבנות האלה?
‏אם תנצחי מחר, לא תנצחי לבד.
‏מיליוני בנות כמוהן ינצחו איתך.
‏זה יהיה ניצחון לכל בת שנחשבת נחותה מבנים,
‏שמכריחים אותה לבצע מטלות בית,
‏שמחתנים אותה כדי שתגדל ילדים.
‏הקרב מחר הוא החשוב ביותר
‏משום שלא תילחמי רק באוסטרלית הזאת
‏אלא בכל האנשים שממעיטים בערכן של נשים.
‏גמר היאבקות הנשים ‏במשחקי חבר העמים שנת 2010,
‏קטגוריית 55 הק"ג, עומד להתחיל.
‏נציגת הודו גיטה קומארי ‏נגד נציגת אוסטרליה אנג'לינה ווטסון.
‏אנו רוצים להזכיר לכם
‏שמתאבקת הודית מעולם לא זכתה
‏במדליית זהב במשחקי חבר העמים.
‏בקהל הזה אפשר להבחין
‏בתקווה רבה, בהתלהבות ובדגל הודו.
‏- הודו, גיטה -
‏שלום, אדוני.
‏אתה מהביר סינג, לא?
‏אביה של גיטה? ‏-כן.
‏רגע אחד מזמנך.
‏יו"ר איחוד ההיאבקות רוצה להיפגש איתך.
‏מדובר בעניין חשוב.
‏אפגש איתו אחר כך, הקרב של בתי מתחיל.
‏מדובר באיש חשוב, הוא עלול להיעלב.
‏רק שתי דקות.
‏לך, אני אגיע.
‏"אני זוקפת את הכול לזכותו של אבי."
‏בבקשה, הכבוד כולו שלך.
‏זה עוד רחוק?
‏כמעט הגענו, אדוני.
‏לאן לקחת אותי?
‏היי, אחי!
‏מה אתה עושה, אחי?
‏גיטה מתקבלת בתשואות רמות.
‏יש שם מישהו?
‏הלו!
‏יש שם מישהו?
‏זה הגמר.
‏הילחמי בזהירות.
‏אנג'לינה ווטסון נכנסת לזירה.
‏והגמר מתחיל.
‏לכי על הזהב, גיטה!
‏הקרב מתחיל.
‏אנג'לינה תוקפנית כבר מההתחלה.
‏היא מתקיפה.
‏גיטה מנסה להגן
‏ומצליחה.
‏אנג'לינה ממשיכה להתקיף.
‏אנג'לינה מתקיפה! גיטה בהתקפת נגד!
‏ושלוש נקודות לגיטה.
‏גיטה ביתרון גדול כבר בהתחלה.
‏גיטה, שלוש. אנג'לינה, אפס.
‏יפה, יפה.
‏אנג'לינה הולכת על זה.
‏היא מתקיפה, גיטה מגנה! התקפת נגד!
‏נקודה נוספת לגיטה.
‏גיטה, ארבע. אנג'לינה, אפס.
‏גיטה נלחמת היטב.
‏אנג'לינה צריכה לפעול מהר.
‏גיטה בהובלה של ארבע נקודות.
‏אנג'לינה מתקיפה ‏אבל גיטה בשליטה מלאה.
‏גיטה מתקיפה!
‏אנג'לינה בהתקפת נגד!
‏נקודה לאנג'לינה.
‏אנג'לינה מנסה לבצע ריתוק ולקבל נקודות.
‏גיטה מגנה היטב.
‏השופט שורק.
‏גיטה מובילה ארבע-אחת.
‏אנג'לינה צריכה להשלים את הפער.
‏אנג'לינה מתקיפה, גיטה בהתקפת נגד.
‏נקודה לגיטה. גיטה, חמש. אנג'לינה, אחת.
‏גיטה קומארי מנצחת בסיבוב הראשון בקלות.
‏ייתכן שאנג'לינה מבינה כעת
‏שזו לא אותה גיטה
‏שפגשה בעבר והביסה בקלות.
‏הסיבוב השני מתחיל.
‏האם גיטה תנצח בו ותעשה היסטוריה?
‏אנג'לינה תוקפנית.
‏הפלה נהדרת! נקודה לגיטה.
‏גיטה, אחת. אנג'לינה, אפס.
‏קדימה, גיטה!
‏גיטה מתקיפה שוב.
‏אנג'לינה בצרות.
‏גיטה שומרת על האחיזה.
‏שתי נקודות נוספות לגיטה!
‏גיטה, שלוש. אנג'לינה, אפס.
‏גיטה מסתערת על אנג'לינה.
‏גיטה מתקיפה!
‏נקודה נוספת לגיטה.
‏שתי נקודות נוספות
‏ויוכרז על ניצחון בסיבוב
‏ועל זכייתה באליפות.
‏גיטה מרתקת בכל הכוח.
‏האם גיטה תנצח?
‏שריקת השופט מצילה את אנג'לינה.
‏לא קרה כלום, גיטה!
‏אנג'לינה נראית זועמת.
‏היא נעשית תוקפנית.
‏גיטה עדיין מובילה.
‏נקודה לאנג'לינה. ‏אנג'לינה, אחת. גיטה, ארבע.
‏גיטה עדיין בסכנה.
‏שתי נקודות נוספות לאנג'לינה.
‏גיטה, ארבע. אנג'לינה, שלוש. ‏גיטה ממשיכה להגן.
‏לא קרה כלום! קדימה.
‏גיטה עדיין מובילה בנקודה.
‏היא צריכה להחזיק מעמד רק עוד קצת.
‏האם גיטה תשמור על ההובלה?
‏אנג'לינה מסתערת.
‏הזמן אוזל.
‏גיטה מגנה היטב.
‏אנג'לינה עושה כל שביכולתה. ‏גיטה רק צריכה...
‏שלוש נקודות לאנג'לינה!
‏אנג'לינה, שש. גיטה, ארבע.
‏גיטה מנסה לשוב ליתרון. לא נותר לה זמן רב.
‏והסיבוב מסתיים.
‏אנג'לינה הראתה לנו מהי אלופה אמתית.
‏מה את עושה? יכולת לנצח בקרב.
‏אנג'לינה חוזרת בהתלהבות מחודשת.
‏גיטה בלחץ רב.
‏לא יהיה לה קל.
‏אנג'לינה תוקפנית כבר מההתחלה.
‏היא מתקיפה.
‏גיטה בצרות.
‏שלוש נקודות לאנג'לינה.
‏הובלה של שלוש נקודות בסיבוב האחרון.
‏אנג'לינה, שלוש. גיטה, אפס.
‏גיטה מנסה לשוב ליתרון ‏אבל אנג'לינה לא מאפשרת לה.
‏גיטה מתקיפה, אנג'לינה בהתקפת נגד. ‏גיטה בצרות.
‏נקודה נוספת לאנג'לינה.
‏אנג'לינה, ארבע. גיטה, אפס.
‏נראה שהמנצחת בקרב תהיה אנג'לינה.
‏אם גיטה רוצה לנצח ‏עליה לזכות בנקודות ומהר,
‏אבל עליה להיזהר.
‏גיטה מחפשת הזדמנות.
‏מהלך מחוכם של גיטה.
‏היא מנסה לזכות בנקודות.
‏נקודה לגיטה!
‏אנג'לינה, ארבע. גיטה, אחת.
‏הזמן אוזל.
‏גיטה מוכרחה להמשיך לנסות.
‏אבל בזהירות, ‏משום שאם אנג'לינה תזכה בנקודות נוספות
‏היא תאבד כל סיכוי לנצח.
‏גיטה מתאמצת.
‏גיטה מתקיפה,
‏אבל אנג'לינה זוכה בנקודה!
‏אנג'לינה, חמש. גיטה, אחת.
‏גיטה איבדה כמעט כל סיכוי לנצח כעת.
‏אל תשכחי!
‏אבא שלך לא יוכל להציל אותך תמיד.
‏אני יכול רק ללמד אותך להילחם,
‏אבל בקרב את לבד!
‏עשי מאמץ! הצילי את עצמך.
‏נותרו 22 שניות בלבד
‏וגיטה בפיגור של ארבע נקודות.
‏בשלב הזה... ‏-גיטה!
‏כמעט בלתי אפשרי
‏לצמצם את הפער בזמן קצר כל כך.
‏קשה לקבל חמש נקודות,
‏אבל זה אפשרי.
‏גיטה מנסה,
‏אבל אנג'לינה מושכת זמן.
‏נותרו שניות ספורות
‏ונראה שהודו תיאלץ להסתפק במדליית הכסף.
‏את צריכה לתעתע במתחרה.
‏זייפי מהלך
‏ובצעי מהלך אחר.
‏מהלך נהדר של גיטה.
‏האם הזמן יהיה לטובתה?
‏גיטה זוכה במדליית זהב!
‏גיטה עשתה את הבלתי אפשרי!
‏היא המתאבקת ההודית הראשונה
‏שזוכה במדליית זהב במשחקי חבר העמים.
‏מי היה מאמין שבחורה מכפר קטן בהודו
‏מסוגלת להשאיר חותם על העולם כולם.
‏כל הכבוד, גיטה!
‏בהחלט רגע של גאווה להודו.
‏האלופה.
‏איפה אבא?
‏אני לא יודע.
‏אבל הגענו יחד.
‏ועכשיו, הענקת מדליית הזהב
‏לנציגת הודו גיטה קומארי פוגאט.
‏וכעת לפי המסורת,
‏ההמנון הלאומי של המדינה הזוכה.
‏ניצחון להודו!
‏היי! מה אתה עושה כאן?
‏גיטה, בואי. אנשי התקשורת ממתינים.
‏בואי.
‏בואי. כולם מחכים.
‏בואי, בואי.
‏ואז לבסוף דודי הוציא מפיו את מילות הזהב
‏שהשתוקקנו לשמוע בעשר השנים האחרונות.
‏אני גאה בך.
‏- בעוד שגיטה זכתה במדליית זהב -
‏- בקטגוריית 55 הק"ג במשחקי ‏חבר העמים בדלהי בשנת 2010, -
‏- בביטה זכתה במדליית הכסף ‏בקטגוריית 51 הק"ג. -
‏- בהמשך זכתה בביטה במדליית הזהב -
‏- בקטגוריית 55 הק"ג במשחקי ‏חבר העמים בגלזגו בשנת 2014. -
‏- ב-2012 גיטה הייתה למתאבקת ההודית ‏הראשונה שעמדה בדרישות האולימפיאדה. -
‏- נכון לעכשיו, גיטה ובביטה זכו ‏ב-29 מדליות בענף ההיאבקות הבין לאומי. -
‏- הלהבה שהצית מהביר סינג ‏הייתה כעת לאש יוקדת. -
‏- מאמציו הניעו אלפי נערות ברחבי הודו ‏להיכנס לתחום ההיאבקות. -
‏תרגום כתוביות: אלון פיינר